# Juny

El juny és el sisè mes de l'any en el calendari gregorià i té 30 dies. El seu nom en llatí era Iunius i venia donat per la deessa romana Juno. Com abril, tenia 30 dies en el primitiu calendari romà, però va passar a tenir-ne 29 en el calendari lunar de Numa Pompili. Amb el calendari julià va recuperar la quantitat de 30 dies. Els seus símbols són el sol i la rosa. Dona inici a l'estiu a l'hemisferi nord.
El mes de juny està dedicat al Sagrat Cor de Jesús.

## Esdeveniments del juny

* L'1 de juny se celebra la festa de Corpus Christi
* El 4 de juny se celebra el Dia Internacional dels Nens Víctimes Innocents d'Agressió
* El 5 de juny se celebra el Dia mundial del Medi Ambient
* El 8 de juny se celebra el Dia mundial de l'Oceà
* El 12 de juny se celebra el Dia mundial contra el Treball Infantil
* El 14 de juny se celebra el Dia mundial del Donant de Sang
* El 16 de juny se celebra el Bloomsday
* El 17 de juny se celebra el Dia Mundial de la Lluita contra la Desertificació i la Sequera
* El 20 de juny se celebra el Dia mundial del Refugiat i el Yellow Day, el dia més feliç de l’any
* El 21 de juny és el Dia de la Música
* La nit entre el 23 i el 24 se celebra la revetlla de Sant Joan.
* El 26 de juny se celebren el Dia Internacional contra l'Ús Indegut i el Tràfic Il·lícit de Drogues i el Dia Internacional de Suport a les Víctimes de Tortura
* El 28 de juny se celebra la revetlla de Sant Pere.

## Efemèrides

* 1412: signatura del Compromís de Casp.
* 1442: Alfons el Magnànim conquereix el regne de Nàpols després de 6 mesos de setge.
* 1640: Corpus de Sang, revolta dels segadors contra els terços castellans (guerra dels Segadors).
* 1654: Lluís XIV és coronat rei de França.
* 1815: Les tropes napoleòniques són derrotades per les tropes britàniques a la batalla de Waterloo que marcarà la victòria aliada de la Setena Coalició.
* 1907: Creació de l'Institut d'Estudis Catalans.
* 1926: Un tramvia de la línia 30 atropella l'arquitecte Antoni Gaudí a la Gran Via.
* 1928: Amelia Earhart, primera dona que travessa l'Atlàntic en avió, i segona persona que ho fa.
* 1934: La Nit dels ganivets llargs autoritzada per Adolf Hitler promou els assassinats i arrests dels principals dirigents de les Sturmabteilung (SA).
* 1942: Anne Frank rep un diari pel seu 13è aniversari.
* 1944: Dia D a la Segona Guerra Mundial. Uns 150.000 soldats aliats desembarquen a les platges de Normandia de la França ocupada (Operació Overlord).
* 1947: George Marshall presenta el Pla Marshall d'ajuda als països europeus afectats per la Segona Guerra Mundial.
* 1963: Valentina Tereixkova s'enlaira en la càpsula espacial Vostok 6, convertint-se en la primera dona cosmonauta.
* 1967: The Beatles publica el disc Sgt. Pepper's Lonely Hearts Club Band, l'àlbum més representatiu de l'etapa psicodèlica.
* 1977: Eleccions generals espanyoles de 1977. Són les primeres eleccions amb sufragi universal, lliure, directe i secret des de la Segona República.
* 1981: es publica un informe mèdic sobre cinc homes homosexuals que presenten una pneumònia d'etiologia desconeguda. Estudis posteriors conclouran que es tracta d'una malaltia fins aleshores desconeguda: la sida.
* 1987: Atemptat de l'Hipercor a Barcelona per part d'ETA. El balanç és de 21 morts i 40 ferits.
* 2005: les Corts Generals d'Espanya aproven la llei del matrimoni homosexual, amb 187 vots a favor, 147 en contra i 4 abstencions.

## Referències

* ↑ «Juny». Gran Enciclopèdia Catalana. Barcelona: Grup Enciclopèdia Catalana. [Consulta: 17 novembre 2022].
* ↑ «Etimología de ‘junio’ - BLOG DE LENGUA» (en castellà), 10-06-2008. [Consulta: 29 març 2021].
* ↑ http://www.vatican.va/content/francesco/en/angelus/2013/documents/papa-francesco_angelus_20130609.html
* ↑ Soldevila, Ferran. El Compromís de Casp: resposta al Sr. Menéndez Pidal. R. Dalmau, 1994. ISBN 978-84-232-0481-6.
* ↑ Lalli, Domenico. Le vite de'Re di Napoli (en italià), 1737.
* ↑ Vidal, Jordi «El Corpus de Sang, pas a pas». Sàpiens [Barcelona], núm. 72, 10-2008, p. 36-37. ISSN: 1695-2014.
* ↑ Mansel, Philip. King of the World: The Life of Louis XIV (en anglès). Penguin UK, 2019-07-11. ISBN 978-0-241-96059-2.
* ↑ Barbero, Alessandro. The Battle: A New History of Waterloo (en anglès). Atlantic, 2006. ISBN 978-1-84354-310-7.
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 495. ISBN 84-930048-0-4.
* ↑ Bassegoda i Nonell, Joan. Antoni Gaudí, 1852-1926: Centre Cultural de la Caixa de Pensions, Barcelona, desembre 1984-gener 1985. Fundació Caixa de Pensions, 1984. ISBN 978-84-505-0683-9.
* ↑ Corominas Bertrán, Lluis. Mujeres en la historia de la aviación (en castellà). Cockpitstudio, 2005, p. 37-59. ISBN 9788495777218.
* ↑ «La Nit dels ganivets llargs, la purga definitiva del partit nazi». Nació Digital, 30-06-2017. Arxivat de l'original el 2023-05-01. [Consulta: 1r maig 2023].
* ↑ Merti, Betty. The World of Anne Frank: A Complete Resource Guide (en anglès). Walch Publishing, 1998. ISBN 978-0-8251-3736-5.
* ↑ Sans, Alícia. «Ovació unànime als veterans del Desembarcament de Normandia». Diari Ara, 06-06-2019. [Consulta: 7 novembre 2023].
* ↑ Bailey, Thomas Andrew. The Marshall Plan Summer: An Eyewitness Report on Europe and the Russians in 1947 (en anglès). Hoover Institution Press, 1977. ISBN 978-0-8179-4201-4.
* ↑ «Cosmonaut is Woman of the Century» (en anglès). British Broadcasting Corporation, 11-10-2000. [Consulta: 30 desembre 2013].
* ↑ Southall, Brian; Perry, Rupert. Northern Songs: The True Story of the Beatles' Song Publishing Empire (en anglès). Omnibus, 2006, p. 350-351. ISBN 978-1-84609-237-4.
* ↑ Paniagua Soto, Juan Luis; Alvarado Pérez, Emilio. Introducción al estudio de las Comunidades Autónomas. Madrid: Universitas, 1997, p. 23. ISBN 84-7991-065-8.
* ↑ Gallo, Robert C «A reflection on HIV/AIDS research after 25 years» (en anglès). Retrovirology, 3, 1, 12-2006. DOI: 10.1186/1742-4690-3-72. ISSN: 1742-4690. PMC: PMC1629027. PMID: 17054781.
* ↑ «ETA hace memoria: Hipercor, el "mayor error y desgracia"» (en castellà). El Periódico, 06-11-2018. [Consulta: 7 novembre 2023].
* ↑ «Tal dia com hui del 2005 es va aprovar el matrimoni homosexual a l'estat espanyol». Nosaltres La Veu, 21-04-2022. [Consulta: 7 novembre 2023].